Onderstebo. Huiswerk 2 - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Onderstebo. Huiswerk 2
Posted by Josef Steyn on January 28, 2021 at 12:09pm
Igno, soos ek beloof het het ek die skieër genader en hy was so gaaf om vanoggend weer te gaan spring. Hy het selfs twee keer gespring!! Grappies op 'n stokkie. Hierdie een se lug het ek m.b.v. Luminar AI vervang met 'n lug van my eie. Ek het die vorige foto se land en see behou. Ek vind Luminar uitstekend as 'n byvoeging tot bv. PS en LR. As jou foto net redigering nodig het werk dit uitstekend, veral omdat die program baie konserwatief is en 'n mens nie maklik kan 'over process' nie. Of die veranderings verbeterings is kan julle self besluit.
Igno van Niekerk January 29, 2021 at 7:51am
Hallo Josef, dis so lekker dat jy die uitdaging weer aangedurf het :-). En nou wil ek, soos 'n ou klakous, weer 'n vraag vra. Dit het dalk meer met die grootte van die foto te doen - maar dit is asof die landskap onder bietjie pikselleer/posterize... veral die bome lyk effe waterverwerig (sjoe, ek hoop dit maak sin). Dan wonder ek ook of jy die pienk skynsel bo kan hou - maar effe ligter op die wit branders maak? Tans lyk die branders vir my net-net te pienk. Ek weet ek kloof dalk nou hare, maar ek probeer werklik fyn kyk na die foto. So laat weet gerus wat jy dink... en of ek besig is om my varkies te verloor :-)
Hennie Cronjé January 28, 2021 at 4:09pm
Die lug wat jy hier ingesit het, is pragtig en werk uitstekend. Die rede is dat mens aan die geboue kan sien die son was laag. Dis werklik 'n pragfoto!